Настоящият раздел се отнася за ежегодното подаване на информация на равнище група.
 Настоящият образец се отчита само от групи във връзка с пряката дейност и само за тези субекти извън ЕИП, които имат портфейли от променливи анюитети.
 Променливите анюитети са обвързани с дялове в инвестиционен фонд животозастрахователни договори с инвестиционни гаранции, които срещу еднократни или периодични премии позволяват на притежателя на полицата да реализира печалба при покачване на дяловата цена, като същевременно е частично или изцяло защитен при нейното понижаване.
 Ако полици с променливи анюитети са разделени между две застрахователни предприятия, например животозастрахователно дружество и общозастрахователно дружество за гаранцията за променливите анюитети, дружеството с гаранцията отчита този образец. Отчита се само един ред за продукт.
 ПОЗИЦИЯ
 УКАЗАНИЯ
 C0010
 Юридическо наименование на предприятието
 Посочва се юридическото наименование на предприятието извън ЕИП, което продава продукта.
 C0020
 Идентификационен код на предприятието
 Идентификационен код при спазване на следната последователност:
 —
 Идентификационен код на правния субект (LEI);
 —
 Специфичен код
 Специфичен код:
 Идентификационният код ще бъде предоставен от групата. Когато определя идентификационен код за всяко предприятие извън ЕИП или за всяко предприятие, което не е поднадзорно, групата следва да използва последователно следния формат:
 идентификационен код на предприятието майка + двубуквен код на държавата на предприятието съгласно стандарт ISO 3166-1 + 5 цифри.
 C0030
 Вид на идентификационния код на предприятието
 Вид идентификационен код, използван за позиция „Идентификационен код на предприятието“. Използва се една от възможностите от следния изчерпателен списък:
 1 — Идентификационен код на правния субект (LEI)
 2 — Специфичен код
 C0040
 Идентификационен код на продукта
 Вътрешен идентификационен код на продукта, използван от предприятието за продукта. Ако даден код е бил вече използван или е бил определен от компетентния орган за целите на надзора, трябва да се използва този код.
 Идентификационният код трябва да се прилага последователно във времето.
 C0050
 Наименование на продукта
 Търговско наименование на продукта (специфично за предприятието)
 C0060
 Описание на продукта
 Общо качествено описание на продукта. Ако даден код на продукта е бил определен от компетентния орган за целите на надзора, се използва описанието на вида на продукта за този код.
 C0070
 Начална дата на гаранцията
 Посочва се началната дата на покритието съгласно стандарт ISO 8601 (формат гггг-мм-дд)
 C0080
 Крайна дата на гаранцията
 Посочва се крайната дата на покритието съгласно стандарт ISO 8601 (формат гггг-мм-дд)
 C0090
 Вид гаранция
 Използва се една от възможностите от следния изчерпателен списък:
 1 — Гарантирано минимално обезщетение при смърт
 2 — Гарантирано минимално обезщетение за натрупване
 3 — Гарантирано минимално обезщетение за доход
 4 — Гарантирано минимално обезщетение за оттегляне
 9 — Друго
 C0100
 Гарантирано равнище
 Посочва се равнището на гарантираното обезщетение в проценти (като десетична дроб).
 C0110
 Описание на гаранцията
 Общо описание на гаранциите.
 Тук се включват най-малко механизмите за натрупване на капитали (напр. „roll-up, ratchet, step-up, reset“), тяхната честота (в рамките на годината, всяка година, през няколко години), основата за изчисляване на гарантирани равнища (напр. платена премия, платена премия след приспадане на разходи и/или оттегляния и/или изплащания, премия увеличена чрез механизма за натрупване на капитали), гарантираният коефициент на преобразуване както и друга обща информация относно начина,